pythainlp/thai_wikipedia_clean_20230101 huggingface dataset:
นับตั้งแต่ประเทศคอโมโรสส่งนักกีฬาเข้าร่วมการแข่งขันโอลิมปิกครั้งแรก นักกีฬาคอโมโรสยังไม่เคยได้รับเหรียญรางวัลจากกีฬาโอลิมปิก
ประเทศเบนินในโอลิมปิก
ประเทศเบนิน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1972 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเบนิน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ BEN
นับตั้งแต่ประเทศเบนินส่งนักกีฬาเข้าร่วมการแข่งขันโอลิมปิกครั้งแรก นักกีฬาเบนินยังไม่เคยได้รับเหรียญรางวัลจากกีฬาโอลิมปิก
จักรภัทร วรรธนะสิน
จักรภัทร วรรธนะสิน ชื่อเล่น เจ้าขุน นักร้องชายสัญชาติไทย เป็นที่รู้จักในจากผลงานเพลง อย่าเพิ่งคิดไปไกล โดยปัจจุบันเจ้าขุนเป็นศิลปินของค่าย Jaymidi ซึงเป็นค่ายเพลงที่เจตริน วรรธนะสิน ตั้งขึ้น
จักรภัทร วรรธนะสิน เป็นบุตรชายคนรองของเจตริน วรรธนะสิน และเก็จมณี วรรธนะสิน โดยมีพี่น้องร่วมบิดามารดา 2 คนได้แก่ จินเจษฎ์ วรรธนะสิน ชื่อเล่น เจ้านาย และ จักร วรรธนะสิน ชื่อเล่น เจ้าสมุทร ตามลำดับ มีพี่สาวต่างมารดาอีก 1 คน ได้แก่ จิดาริน ณ ลำเลียง ชื่อเล่น เจด้า โดยที่เจ้าขุนนั้นนับถือศาสนาคริสต์นิกายโปรเตสแตนต์
จบการศึกษาระดับมัธยมปลายที่ Millfield School เมือง Somerset ประเทศอังกฤษ ปัจจุบันกำลังศึกษาระดับมหาวิทยาลัยที่ Regent’s University London
ผลงานมิวสิควีดีโอ.
ไม่รวมมิวสิควีดีโอที่เป็นเพลงของ จักรภัทร วรรธนะสิน
การระบาดทั่วของโควิด-19 ในประเทศแคนาดา
บทความนี้เกี่ยวกับผลกระทบของการระบาดของโคโรนาไวรัส พ.ศ. 2562–2563 ต่อประเทศแคนาดา
หน่วยบริการพรมแดนแคนาดา (Canada Border Services Agency; CBSA) ดำเนินการติดตั้งป้ายประชาสัมพันธ์ในท่าอากาศยานนานาชาติโทรอนโตเพียร์สัน, ท่าอากาศยานนานาชาติแวนคูเวอร์ และท่าอากาศยานนานาชาติมอนทรีอัล ปิแอร์ อิลเลียต ทรูโด เพื่อสร้างความตระหนักเรื่องไวรัสและได้เพิ่มคำถามเพื่อคัดกรองสุขภาพลงในเครื่อง kiosks สำหรับนักท่องเที่ยวขาเข้าจากภาคกลางของประเทศจีน อย่างไรก็ตาม ไม่มีเที่ยวบินที่บินตรงจากนครอู่ฮั่นไปยังประเทศแคนาดา
วันที่ 25 มกราคม มีผู้ต้องสงสัยเชื่อว่าติดเชื้อจริงเป็นรายแรกในแคนาดา ซึ่งเข้ารับการรักษาอยู่ที่ศูนย์วิทยาศาสตร์สุขภาพซันนีบรูกในโทรอนโต ผู้ป่วยเป็นชายอายุราว 50 ปี ซึ่งเดินทางจากนครอู่ฮั่นไปยังกว่างโจว ก่อนจะเดินทางไปยังโทรอนโตในวันที่ 22 มกราคม และได้ติดต่อบริการฉุกเฉินเพื่อตามอาการที่เกิดขึ้นอย่างรวดเร็ว กรณีต้องสงสัยเชื่อว่าติดเชื้อจริงในผู้ป่วยเกิดขึ้นหลังจากการทดสอบอย่างรวดเร็วที่ห้องปฏิบัติการโทรอนโตของสาธารณสุขแห่งรัฐออนแทรีโอ โดยผลการตรวจแรกที่ห้องปฏิบัติการจุลชีววิทยาแห่งชาติในวินนิเพ็ก รัฐแมนิโทบา ยืนยันผลว่าติดเชื้อในวันที่ 27 มกราคม เจ้าหน้าที่ระบุว่า ผู้ป่วยกำลังเผชิญกับปัญหาในระบบทางเดินหายใจ แต่อาการยังคงคงที่ ต่อมาอาการของชายคนนี้ดีขึ้นเป็นลำดับ และสามารถออกจากโรงพยาบาลได้ในวันที่ 31 มกราคม
ไปพบแพทย์ในวันที่ 26 มกราคมหลังจากมีอาการ และได้กักตัวเองไวัที่บ้าน การทดสอบวินิจฉัยการติดไวรัสของเขาให้ผลเป็นบวก และต่อมาได้รับการยืนยันและตรวจสอบโดยห้องปฏิบัติการจุลชีววิทยาแห่งชาติในวันที่ 29 มกราคม เอเดรียน ดริกซ์ รัฐมนตรีว่าการกระทรวงอนามัยและเจ้าหน้าที่อนามัยประจำรัฐแห้งบริติชโคลัมเบีย กล่าวว่า เจ้าหน้าที่กำลังติดต่อกับ "คนจำนวนหนึ่ง" ที่อาจมีปฏิสัมพันธ์กับผู้ติดเชื้อ
วันที่ 29 มกราคม รัฐบาลแคนาดาออกคำแนะนำให้หลีกเลี่ยงการเดินทางไปยังประเทศจีนโดยไม่จำเป็น เนื่องด้วยการระบาดของโคโรนาไวรัสสายพันธุ์ใหม่ รัฐบาลแคนาดายังได้ออกคำแนะนำในระดับภูมิภาค เพื่อให้หลีกเลี่ยงการเดินทางไปยังมณฑลหูเป่ย์ ประกอบด้วย นครอู่ฮั่น, นครหวงกัง และนครเอ้อโจว เนื่องจากมีการจำกัดการเดินทางอย่างหนักเพื่อจำกัดการแพร่ของไวรัส ในวันเดียวกัน ฟร็องซัว ฟิลิปป์ ช็องแปญ รัฐมนตรีว่าการกระทรวงการต่างประเทศแห่งแคนาดา ประกาศว่าจะมีการส่งอากาศยานไปรับตัวชาวแคนาดาที่อยู่ในพื้นที่ที่ได้รับผลกระทบจากไวรัสในประเทศจีน และผลจากคำแนะนำที่ออกโดยรัฐบาลแคนาดา ทำให้สายการบินแอร์แคนาดาระงับเที่ยวบินตรงทุกเที่ยวไปยังประเทศจีนจนกว่าจะถึงวันที่ 29 กุมภาพันธ์เป็นอย่างน้อย
วันที่ 31 มกราคม มีการรายงานยืนยันผู้ติดเชื้อรายที่สามในรัฐออนแทรีโอ (และเป็นรายที่สี่ในแคนาดา) จากนครลอนดอน เจ้าหน้าที่รายงานว่า ผู้ติดเชื้อเป็นหญิงอายุราว 20 ปี เป็นนักศึกษาอยู่ที่มหาวิทยาลัยเวสเทิร์สออนแทรีโอ ที่เพิ่งเดินทางกลับมาจากอู่ฮั่นในวันที่ 23 มกราคม โดยเมื่อแรกไม่มีอาการแสดงและมีผลตรวจเป็นลบ แต่ต่อมามีการทดสอบขั้นสูงเพิ่มเติม และยืนยันว่าเธอมีไวรัสอยู่ในระบบร่างกายในระดับต่ำ เจ้าหน้าที่กล่าวว่าเธอสวมหน้าที่อนามัยตลอดการเดินทาง และสมัครใจเข้าตรวจคัดกรองด้วยตนเองเมื่อมาถึง ทำให้สามารถหายขาดได้หลังจากผ่านไปสองถึงสามวัน ในวันเดียวกัน รัฐบาลท้องถิ่นรัฐออนแทรีโอรายงานว่ามีผู้ถูกสอบสวน 17 รายภายใต้เขตอำนาจของรัฐ โดยผู้ที่ถูกสอบสวนส่วนใหญ่กำลังรอการยืนยันผลขณะกักตัวเองไวัที่บ้าน วันที่ 30 มกราคม เจ้าหน้าที่ทางการแพทย์ในรัฐออนแทรีโอ กล่าวว่า มีการตรวจสอบแล้วทั้งหมด 67 ครั้ง และ 38 ผลทบสอบที่เป็นลบ และกรณีที่เป็นไปได้ทั้งหมด ประกอบด้วย ผู้ที่มีผลเป็นลบก่อนหน้านี้ กำลังถูกทดสอบซ้ำเพื่อประเมินเพิ่มเติม
วันที่ 6 กุมภาพันธ์ มีรายงานผู้ที่คาดว่าจะติดเชื้ออีกสองรายในบริติชโคลัมเบีย เป็นชายและหญิงอายุราว 30 ปี
ในวันที่ 30 เมษายน เกาะแบฟฟิน ยืนยันผู้ป่วย 1 ราย ก่อนที่จะมีรายงานว่ารายงานผลผิดพลาด
วันที่ 28 กุมภาพันธ์ Shopify ประกาศยกเลิกการจัดงาน Shopify Unite Conference ซึ่งเดิมมีกำหนดจัดขึ้นในระหว่างวันที่ 6 ถึง 9 พฤษภาคม ที่กรุงโตรอนโต
วันที่ 4 มีนาคม การประชุม TED Talk ที่จะเกิดขึ้นอาจถูกเลื่อนหรืออาจเปลี่ยนแปลงเป็นการถ่ายทอดสดผ่านระบบออนไลน์แทน
ในวันที่ 30 มิถุนายน​ รัฐบาลประเทศแคนาดา ประกาศปิดพรมแดนระหว่างประเทศแคนาดากับประเทศ​สหรัฐ​อเมริกา​ ทุกด้านที่ติดต่อกับประเทศ​สหรัฐอเมริกาอย่างน้อยถึง 31 กรกฎาคม​
การระบาดทั่วของโควิด-19 ในประเทศเม็กซิโก
บทความนี้เกี่ยวกับผลกระทบของการระบาดของโคโรนาไวรัส พ.ศ. 2562–2563 ต่อประเทศเม็กซิโก
วันที่ 28 กุมภาพันธ์ ประเทศเม็กซิโกมีการยืนยันผู้ติดเชื้อครั้งแรกจำนวน 3 คน เป็นชายอายุ 35 ปี และ 59 ปีในเม็กซิโกซิตี และชายอายุ 41 ปีในรัฐซีนาโลอา ซึ่งทั้งสามมีผลการทดสอบเป็นบวกและได้ถูกกักโรคไว้ที่โรงพยาบาลและโรงแรม ตามลำดับ สองคนแรก ทั้งคู่ได้เดินทางไปยังเมืองเบอร์กาโม ประเทศอิตาลี และพำนักอยู่เป็นเวลาหนึ่งสัปดาห์ในช่วงกลางเดือนกุมภาพันธ์ วันที่ 29 กุมภาพันธ์ มีการพบผู้ติดเชื้อรายที่สี่ เป็นหญิงอายุ 20 ปี ซึ่งได้มีการเดินทางไปยังประเทศอิตาลีมา วันที่ 1 มีนาคม มีการพบผู้ติดเชื้อรายที่ 5 เป็นนักศึกษาในรัฐเชียปัส ซึ่งเพิ่งได้เดินทางกลับมาจากประเทศอิตาลี
การระบาดทั่วของโควิด-19 ในสหรัฐ
บทความนี้เกี่ยวกับผลกระทบของการระบาดของโคโรนาไวรัส พ.ศ. 2562–2563 ต่อสหรัฐ
ผู้ติดเชื้อที่ได้รับการยืนยันรายแรกในสหรัฐ เป็นชายอายุราว 30 ปีจากสโนโฮมิชเคานตี รัฐวอชิงตัน ซึ่งถูกประกาศโดย CDC เมื่อวันที่ 21 มกราคม พ.ศ. 2563 เขาเดินทางมาจากนครอู่ฮั่นมายังท่าอากาศยานานาชาติซีแอตเทิล–ทาโคมาในวันที่ 15 มกราคม และถูกรายงานในอีกสี่วันต่อมาไปยังศูนย์การแพทย์ภูมิภาคพรอวิเดนซ์ในเอเวอเรต รัฐวอชิงตัน หลังจากรู้สึกป่วยด้วยอาการของโรคปอดอักเสบ วันที่ 24 มกราคม มีรายงานยืนยันผู้ติดเชื้อรายที่สองในชิคาโก รัฐอิลลินอย เป็นหญิงอายุราว 60 ปี 43 คนที่มีการสัมผัสกับชายคนแรกถูกเฝ้าระวัง วันที่ 25 มกราคม ศูนย์ควบคุมและป้องกันโรคได้สอบสวนคนสามคนที่แสดงอาการของโคโรนาไวรัสในรัฐมิชิแกน
วันที่ 25 มกราคม ผู้ติดเชื้อรายที่สามมีการยืนยันจากรัฐแคลิฟอร์เนีย ซึ่งเดินทางมาจากนครอู่ฮั่น
วันที่ 26 มกราคม มีการยืนยันผู้ติดเชื้อรายที่สี่และห้า ซึ่งเป็นนักท่องเที่ยวจากอู่ฮั่น ในเทศมณฑลลอสแอนเจลิส รัฐแคลิฟอร์เนีย และเทศมณฑลแมริโคปา รัฐแอริโซนา ตามลำดับ ผู้ติดเชื้อที่รัฐแอริโซนา "เป็นนักศึกษาของมหาวิทยาลัยรัฐแอริโซนา ที่ไม่สามารถอยู่อาศัยภายในอาคารของมหาวิทยาลัยได้" และมีการร้องขอจากนักศึกษาให้ยกเลิกชั้นเรียน "จนกว่าจะมีมาตรการป้องกันที่เหมาะสม เพื่อให้มั่นใจในความเป็นอยู่ที่ดีของนักศึกษา"
วันที่ 27 มกราคม CDC รายงานว่า มี "ผู้อยู่ภายใต้การสอบสวน" 110 คน ทั่วประเทศโดยเป็นผู้ที่มีอาการไข้และมีอาการป่วยในระบบหายใจ ซึ่งมีการตั้งข้อสังเกตเพื่อตรวจสอบว่าอาจเป็นผู้ติดเชื้อ วันที่ 29 มกราคม CDC รายงานว่า มีผู้ผู้อยู่ภายใต้การสอบสวนสะสมรวม 165 คน และมี 68 รายที่ผลการทดสอบเป็นลบและยังไม่มีผู้อยู่ภายใต้การสอบสวนใดมีผลเป็นบวก
วันที่ 30 มกราคม CDC รายงานพบการติดเชื้อระหว่างมนุษย์สู่มนุษย์ในสหรัฐเป็นครั้งแรก โดยเป็นสามีของผู้ติดเชื้อรายที่สอง ซึ่งเป็นหญิงอายุราว 60 ปีที่เพิ่งเดินทางไปเที่ยวที่อู่ฮั่นมา ขณะที่ผู้ป่วยรายใหม่นั้นไม่ได้เดินทางไปด้วย
วันที่ 31 มกราคม CDC รายงานพบผู้ติดเชื้อรายที่เจ็ด เป็นชายในเทศมณฑลซานตาแคลรา รัฐแคลิฟอร์เนีย ซึ่งเพิ่งได้เดินทางไปยังอู่ฮั่นมา ในวันเดียวกัน กรมอนามัยและบริการมนุษย์แห่งสหรัฐ ได้ประกาศภาวะฉุกเฉินทางสาธารณสุข มีการประกาศบังคับกักโรคสำหรับชาวสหรัฐที่เพิ่งเดินทางไปยังมณฑลหูเป่ย์มา และปฏิเสธการเข้าประเทศสำหรับชาวต่างชาติที่เพิ่งเดินทางไปยังประเทศจีนภายในสองสัปดาห์ นับเป็นคำสั่งกักโรคครั้งแรกในรอบกว่าห้าสิบปี
วันที่ 1 กุมภาพันธ์ CDC รายงานยืนยันผู้ติดเชื้อรายที่แปด เป็นชายอายุราว 20 ปีจากบอสตัน รัฐแมสซาชูเซตส์ ซึ่งเดินทางกลับมาศึกษาต่อยังมหาวิทยาลัยแมสซาซูเซตส์บอสตันจากอู่ฮั่น
วันที่ 2 กุมภาพันธ์ CDC รายงานยืนยันผู้ติดเชื้อรายที่เก้า เป็นหญิงในเทศมณฑลซานตาแคลรา รัฐแคลิฟอร์เนีย ซึ่งเพิ่งเดินทางไปยังอู่ฮั่นมา โดยไม่ได้มีส่วนเกี่ยวข้องกับผู้ป่วยรายแรกในเทศมณฑลนี้ ในวันเดียวกัน CDC รายงานยืนยันผู้ติดเชื้อรายที่สิบและสิบเอ็ดจากเทศมณฑลซานเบนิโต รัฐแคลิฟอร์เนีย และเป็นการแพร่ระหว่างมนุษย์สู่มนุษย์กรณีที่สอง นอกจากนี้ กรมอนามัยและสุขภาพจิตนครนิวยอร์ก ได้ประการกรณีที่เป็นไปได้สามกรณี โดยเป็นหญิงอายุต่ำกว่า 40 ปี ซึ่งเข้ารับการรักษาในโรงพยาบาลในแมนแฮตตันเมื่อวันที่ 30 มกราคม และอีกสองเป็นบุคคลอายุมากกว่า 60 ปี ซึ่งเข้ารับการรักษาในโรงพยาบาลในควีนส์เมื่อวันที่ 2 กุมภาพันธ์
วันที่ 5 กุมภาพันธ์ CDC และกรมบริการอนามัยรัฐวิสคอนซิน รายงานยืนยันผู้ติดเชื้อรายที่สิบสองในแมดิสัน รัฐวิสคอนซิน โดยเจ้าหน้าที่สาธารณสุขกล่าวว่า ผู้ป่วยถูกส่งตรงไปยังโรงพยาบาลมหาวิทยาลัยวิสคอนซิน หลังจากที่เดินทางถึงยังท่าอากาศยานภูมิภาคเทฑมณฑลเดนในแมดิสัน โดยผู้ป่วยไม่ใช่นักศึกษาที่มหาวิทยาลัยวิสคอนซิน แมดิสัน
อสรพิษ
อสรพิษ เป็นละครโทรทัศน์ไทยแนวดราม่า-แฟนตาซี ผลิตโดย เดอะ วัน เอ็นเตอร์ไพรส์ จากบทประพันธ์ของ บุตรรัตน์ บุตรพรม และบทโทรทัศน์ของ นิพนธ์ ผิวเณร นำแสดงโดย วรรณรท สนธิไชย, นรภัทร วิไลพันธุ์, นัตยา ทองเสน, ชลิตา ส่วนเสน่ห์, กนกฉัตร มรรยาทอ่อน, ภูศิลป์ วารินรักษ์
ฉากเปิดของเรื่อง ถ่ายทำที่ปราสาทเมืองต่ำ จังหวัดบุรีรัมย์ ถ่ายทำนาน 2 วัน โดยมีนักแสดงและทีมงานกว่า 70 ชีวิต และนักแสดงทุกคนแต่งองค์ทรงเครื่องด้วยชุดไทยโบราณสีทองเหลือง โดยนัตยา ได้เข้าเรียนรำกับครูมืออาชีพ ซึ่งก่อนเริ่มถ่ายจริง
กีฬาบาสเกตบอลในโอลิมปิกฤดูร้อน 2020 – รอบคัดเลือก ทีมชาย
การแข่งขันบาสเกตบอลชายในโอลิมปิกฤดูร้อน 2020 รอบคัดเลือก จะจัดการแข่งขันเพื่อคัดเลือกระหว่างปี ค.ศ.2019-2020 ซึ่งคาดว่าจะมีตัวแทนจากสหพันธ์บาสเกตบอลนานาชาติทั้ง 5 ทวีป เพื่อคัดเลือก 12 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้าเจ้าภาพจัดการแข่งขัน 1 ทีม อีก 7 ทีมคัดเลือกจากทีมที่ดีที่สุดของแต่ละทวีปทั้ง 5 ทวีปที่เข้าแข่งขัน 2019 FIBA Basketball World Cup
ส่วนโควต้าอีก 4 ทีมที่เหลือคัดจากการแข่งขัน 2020 FIBA Men's Olympic Qualifying Tournaments โดยทีมที่จะเข้าแข่งขันได้มีทั้งหมด 24 ทีม โดยจะคัดเลือกจาก 16 ทีมที่อันดับดีที่สุดนอกเหนือจาก 7 ทีมแรกที่ได้โควต้าโอลิมปิกไปแล้วในการแข่งขัน 2019 FIBA Basketball World Cup และคัดเลือกจาก ทีมที่มีอันดับสูงสุด 2 อันดับแรกของแต่ละทวีปจาก FIBA World Ranking อีก 4 ทวีป รวมเป็น 8 ทีม เพื่อเข้าแข่งขัน 2020 FIBA Men's Olympic Qualifying Tournaments โดยสนามแข่งขันจะกระจายทั้ง 4 ทวีป มี 6 ทีมเข้าแข่งขันในแต่ละการแข่งขัน เพื่อคัดเลือกเพียง 1 ทีมที่ดีที่สุดเท่านั้น ที่จะได้เข้าแข่งขันในโอลิมปิกฤดูร้อน
กีฬาบาสเกตบอลในโอลิมปิกฤดูร้อน 2020 – รอบคัดเลือก ทีมหญิง
การแข่งขันบาสเกตบอลหญิงในโอลิมปิกฤดูร้อน 2020 รอบคัดเลือก จะจัดการแข่งขันเพื่อคัดเลือกระหว่างปี ค.ศ.2019-2020 พื่อคัดเลือก 12 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้าเจ้าภาพจัดการแข่งขัน 1 ทีม อีก 1 ทีมที่ชนะเลิศการแข่งขัน 2018 FIBA Women's Basketball World Cup และอีก 10 ทีมคัดเลือกจากทีมที่ได้อันดับดีที่สุดจากการแข่งขัน 2020 FIBA Women's Olympic Qualifying Tournaments
จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
คะแนนรวมเฉพาะจังหวัดสุรินทร์.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดสุรินทร์
เขตการเลือกตั้งที่ 1 ประกอบไปด้วยอำเภอเมืองสุรินทร์ อำเภอศีขรภูมิ อำเภอลำดวน และอำเภอเขวาสินรินทร์
เขตการเลือกตั้งที่ 2 ประกอบไปด้วยอำเภอจอมพระ อำเภอรัตนบุรี อำเภอท่าตูม อำเภอชุมพลบุรี อำเภอสำโรงทาบ อำเภอสนม และอำเภอโนนนารายณ์
กีฬาบาสเกตบอลในโอลิมปิกฤดูร้อน 2020 – รอบคัดเลือก 3x3 ทีมชาย
การแข่งขันบาสเกตบอล 3x3 ชายในโอลิมปิกฤดูร้อน 2020 รอบคัดเลือก จัดการแข่งขันเพื่อคัดเลือกตัวแทน 8 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้าเจ้าภาพจัดการแข่งขัน 1 ทีม อีก 3 ทีมจากการจัดอันดับโลก เมื่อวันที่ 1 พฤศจิกายน ค.ศ.2019
อีก 3 ทีมคัดเลือกจากทีมที่ดีที่สุดจากการแข่งขัน 2020 FIBA Olympic Qualifying Tournament และโควต้าอีก 1 ทีมสุดท้ายจากผู้ชนะเลิศการแข่งขัน 2020 FIBA Universality-driven Olympic Qualifying Tournament
กีฬาบาสเกตบอลในโอลิมปิกฤดูร้อน 2020 – รอบคัดเลือก 3x3 ทีมหญิง
การแข่งขันบาสเกตบอล 3x3 หญิงในโอลิมปิกฤดูร้อน 2020 รอบคัดเลือก จัดการแข่งขันเพื่อคัดเลือกตัวแทน 8 ทีมเข้าแข่งขันในโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยแบ่งเป็นโควต้า 4 ทีมจากการจัดอันดับโลก เมื่อวันที่ 1 พฤศจิกายน ค.ศ.2019 ญี่ปุ่นในฐานะเจ้าภาพจัดการแข่งขันจะได้โควต้าเพียง 1 ทีม คือประเภทชายหรือหญิงทีมใดทีมหนึ่งเท่านั้น ถ้าหากญี่ปุ่นไม่อยู่ใน 4 อันดับสูงสุดของโลก ทีมชายหรือหญิงที่อันดับโลกที่สูงกว่าจะผ่านการคัดเลือกเพียง 1 ทีม โดยทีมชายนั้นผ่านการคัดเลือกแล้ว ทีมหญิงจึงหมดสิทธิ์โควต้าเจ้าภาพ และต้องไปคัดเลือกร่วมกับการคัดเลือกอื่นๆ
สำนักงานบริหารจัดการที่ดิน
สำนักงานบริหารจัดการที่ดิน (; อักษรย่อ: BLM) เป็นหน่วยงานภายในของกระทรวงมหาดไทยสหรัฐ รับผิดชอบในการจัดการที่ดินสาธารณะ ซึ่งมีขนาดพื้นที่ 247.3 ล้านเอเคอร์ (1,001,000 ตารางกิโลเมตร) อันเป็นพื้นที่หนึ่งในแปดของพื้นที่ดินทั้งประเทศหมด
ประธานาธิบดี แฮร์รี เอส. ทรูแมน ได้ก่อตั้งสำนักงานบริหารจัดการที่ดินขึ้นเมื่อปี ค.ศ. 1946 โดยประกอบไปด้วยสองหน่วยงานแรกเริ่ม: สำนักงานที่ดินทั่วไป และสำนักบริการทุ่งสัตว์เลี้ยงโดยหน่วยงานราชการกลางจะจัดการพื้นที่ 700 ล้านเอเคอร์ (2,800,000 ตารางกิโลเมตร) ตามสิทธิ์ครอบครองพื้นที่แร่ใต้ผิวดิน อันตั้งอยู่ภายใต้พื้นที่ส่วนกลาง ของรัฐ และส่วนตัว จากสิทธิ์ครอบครองผิวดิน อันระบุไว้ในรัฐบัญญัติเคหสถาน ค.ศ. 1862. พื้นที่ดินสาธารณะของสำนักงานบริหารจัดการที่ดินที่มีขนาดพื้นที่มากที่สุดนั้น ตั้งอยู่ทางรัฐตะวันตกของประเทศ มี 12 รัฐ: รัฐอะแลสกา, รัฐแอริโซนา, รัฐแคลิฟอร์เนีย, รัฐโคโลราโด, รัฐไอดาโฮ, รัฐมอนแทนา, รัฐเนวาดา, รัฐนิวเม็กซิโก, รัฐออริกอน, รัฐยูทาห์, รัฐวอชิงตัน และรัฐไวโอมิง
ภารกิจของสำนักงานบริหารจัดการที่ดิน คือ "เพื่อค้ำจุนคุณภาพ, ความหลากหลาย, และการสร้างผลผลิตของที่ดินสาธารณะ เพื่อจะนำไปใช้ และไม่ก่อให้เกิดปัญหาของการพัฒนายุคปัจจุบันจนการเปลี่ยนแปลงไปถึงยุคอนาคต" เดิมทีสำนักงานบริหารจัดการที่ดินเมื่อทำการครอบครอง มักถูกมองว่า พื้นที่นั้นเป็นพื้นที่ที่ไม่มีใครต้องการ เพราะแม้แต่เจ้าของยังปล่อยผ่านพื้นที่แปลงนั้น เช่นเดียวกัน มีผู้ถือครองใบอนุญาตประกอบกิจการปศุสัตว์ 18,000 ใบ และถือครองที่ทุ่งเลี้ยงสัตว์พื้นที่รวม 155 ล้านเอเคอร์ (630,000 ตารางกิโลเมตร) ของที่ดินสำนักงานบริหารจัดการที่ดินสาธารณะ สำนักงานมีพื้นที่ว่างเปล่า 221 แห่ง, พื้นที่ตั้งของอนุสาวรีย์/อนุสรณ์แห่งชาติ 27 แห่ง และอีก 636 แห่งในพื้นที่ที่ต้องได้รับการป้องกัน อยู่ในฐานะที่ดินอนุรักษ์แห่งชาติ (หรือที่รู้จักกันในอดีตว่า ระบบอนุรักษ์พื้นที่ดินแห่งชาติ) รวม 36 ล้านเอเคอร์ (150,000 ตารางกิโลเมตร) นอกจากนี้ พื้นที่อนุรักษ์แห่งชาติยังมีเส้นทางธรรมชาติแม่น้ำ ป่า และทิวทัศน์รวมระยะ 2,400 ไมล์ และเส้นทางประวัติศาสตร์กับเส้นทางประวัติศาสตร์แห่งชาติรวมระยะ 6,000 ไมล์ และยังมีบ่อน้ำมันและก๊าซมากกว่า 63,000 บ่อในพื้นที่สาธารณะของสำนักงานบริหารจัดการที่ดิน โดยมีสัญญาเช่าในการผลิตพลังงานโดยรวมมีมูลค่าประมาณ 5.4 พันล้านดอลลาร์ ในปี ค.ศ. 2012 จำนวนเงินจะถูกแบ่งให้ระหว่างกระทรวงการคลัง รัฐที่ให้สัมปทาน และกลุ่มชนพื้นเมืองอเมริกัน
เอ็มซีเอ็นดี
เอ็มเซ็นดี หรือ เอ็มซีเอ็นดี (ภาษาอังกฤษ: MCND ฮันกึล: 엠쎈디 หรือ 엠씨엔디) เป็นบอยแบนด์เกาหลีใต้ที่มีสมาชิก 5 คน สังกัดค่าย TOP Media
ประกอบไปด้วย Castle J, BIC, มินแจ, ฮวีจุน และวิน MCND ย่อมาจากคำว่า Music Creates New Dream เปิดตัวครั้งแรกเมื่อวันที่ 27 กุมภาพันธ์ 2563 พร้อมมินิอัลบัม “into the ICE AGE” และซิงเกิ้ลแรก กับเพลง “ICE AGE” และขึ้นแสดงสเตจแรกที่รายการ Mnet M countdown ในวันเดียวกัน เพลงแรกpre debut เพลง top gang เพลง debut เพลง ice ace
พรีเดบิวต์.
วิน เคยเข้าร่วมรายการ Under Nineteen และถูกคัดออกในรอบ 4
เมื่อวันที่ 2 มกราคม ทางยูทูปช่อง TOP Media ได้มีการปล่อบ Pre-debut MV “TOP GANG
เมื่อวันที่ 27 กุมภาพันธ์ ทางค่าย TOP Media ได้มีการเปิดตัวบอยแบนด์ Rookies ชื่อ MCND ด้วยมินิอัลบั้ม into the ICE AGE พร้อมไตเติ้ล ICE AGE
Official Instagram
Official TikTok
Official VLIVE
แมดแคป มอส
ไมเคิล คาร์เตอร์ แรลลิส (Michael Carter Rallis; ) เป็นนักมวยปล้ำอาชีพและผู้จัดการนักมวยปล้ำชาวอเมริกันที่เซ็นสัญญากับ WWE ภายใต้ชื่อ แมดแคป มอส (Madcap Moss) เป็นแชมป์ WWE 24/7 Championship และผู้ชนะ André the Giant Memorial Battle Royal ประจำปี 2022
Riddick Moss
โทนี เฟอร์นันเดซ
ตัน ซรี อันโทนี ฟรันซิซ เฟอร์นันเดซ  เป็นนักธุรกิจและผู้บริหารระดับสูงชาวมาเลเซีย เกิดเมื่อ 30 เมษายน 1964 เป็นผู้ก่อตั้งจูนแอร์ เบอร์ฮัด (Tune Air Sdn. Bhd.) ซึ่งเป็นผู้ริเริ่มสายการบินต้นทุนต่ำแรกของมาเลเซีย คือ แอร์เอเชีย ซึ่งมีสโลแกนว่า "Now everyone can fly" (ใคร ๆ ก็บินได้) เฟอร์นานเดสสามารถบริหารแอร์เอเชียจากสายการบินพาณิชย์ที่มีส่วนเกี่ยวข้องกับรัฐบาลมาเลเซียซึ่งกำลังจะล้มเหลวให้กลายเป็นบริษัทเอกชนให้บริการสายการบินต้นทุนต่ำที่ประสบความสำเร็จอย่างมาก จากนั้นเขาจึงก่อตั้ง จูนกรุ๊ป (Tune Group) และในปัจจุบันเป็นผู้ถือหุ้นรายใหญ่ของสโมสรฟุตบอล ควีนปาร์กแรนเจอร์ส (Queens Park Rangers F.C.)
เขายังเป็นหนึ่งในเครื่องมือล็อบบียิสต์นายกรัฐมนตรีมาเลเซียในขณะนั้น มหาธีร์ โมฮัมหมัด ในช่วงกลางปี 2003 ให้เสนอนโยบายน่านฟ้าเสรีระหว่างมาเลเซียกับประเทศเพื่อนบ้าน ประเทศไทย ประเทศอินโดนีเซีย และประเทศสิงคโปร์ ซึ่งเป็นผลให้ประเทศทั้งสามมอบสิทธิการลงจอดเครื่องให้กับแอร์เอเชียและสายการบินต้นทุนต่ำอื่น ๆ
ข้อมูลจากมีนาคม 2014 ใน "ฟอบส์ เอเชีย" ได้ประเมินรายได้สุทธิของเฟอร์นานเดสไว้ที่ 650 ล้านดอลล่าร์สหรัฐ เป็นบุคคลที่ร่ำรวยที่สุดอันดับที่ 28 ในรายชื่อบุคคลที่ร่ำรวยที่สุดในประเทศมาเลเซียของฟอบส์
Tony Fernandes
แดนนี เบิร์ช
มาร์ติน แฮร์ริส (Martin Harris) เป็นนักมวยปล้ำชาวสหราชอาณาจักรที่เซ็นสัญญากับ WWE ในนาม แดนนี เบิร์ช (Danny Burch) เขาได้ปล้ำให้กับสมาคมอิสระที่สหราชอาณาจักรในนาม มาร์ติน สโตน (Martin Stone) เช่น Insane Championship Wrestling, Frontier Wrestling Alliance และ
Danny Burch
เอเค 104
เอเค 104  เป็นรุ่นปืนยาวลำกล้องสั้นของปืนเล็กยาวเอเค 103 ซึ่งเอเค 102, เอเค 105 และเอเค 104 นั้นคล้ายกันมากในการออกแบบ ความแตกต่างเพียงอย่างเดียวคือขนาดลำกล้องปืน และแบบซองกระสุนตามส่วน โดยเอเค 104 นั้นบรรจุกระสุนขนาด 7.62×39 มม. และสามารถป้อนจากแมกกาซีนรูปแบบเอเคมาตรฐาน 7.62x39 ได้
เมื่อเทียบกับเอเค 74เอ็ม, เอเค 101 และเอเค 103 ซึ่งเป็นปืนเล็กยาวขนาดเต็มที่มีการออกแบบคล้ายกัน เอเค 102, 104 และ 105 มีคุณสมบัติลำกล้องปืนแบบสั้น ที่ทำให้พวกมันอยู่ตรงกลางระหว่างปืนเล็กยาวขนาดเต็มและเอเคเอส 74ยู ที่กะทัดรัดกว่า อย่างไรก็ตาม เอเค 104 ยังมีพานท้ายพอลิเมอร์ที่แข็งและพับข้างได้ ซึ่งไม่เหมือนเอเคเอส 74ยู ที่มีโครงพานท้ายสั้นกว่า เอเค 104 ใช้ศูนย์เล็งเหล็กหลังที่มีรอยบากสามารถปรับพิกัดใน 100 เมตร (109 หลา) และเพิ่มจาก 100 เมตรเป็น 500 เมตร (109 หลาถึง 547 หลา) ศูนย์หน้าเป็นเสาที่ปรับสูงได้ในสนามรบ ส่วนการปรับแนวนอนทำโดยคลังแสงก่อนแจกจ่าย ทั้งนี้ เอเค 104 มีปลอกทวีแรงถอยที่มาจากเอเคเอส 74ยู
ปืนรุ่นนี้มีสารเคลือบป้องกันการกัดกร่อนชิ้นส่วนโลหะที่ดีเยี่ยม ช่วงปลายแขน, แมกกาซีน, ฝ่าพานท้าย และคอปืนยาวทำจากพลาสติกที่มีความแข็งแรงสูง
ประเทศมอลตาในโอลิมปิก
ประเทศมอลตา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1928 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศมอลตา คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ MLT
นับตั้งแต่ประเทศมอลตาส่งนักกีฬาเข้าร่วมการแข่งขันโอลิมปิกครั้งแรก นักกีฬามอลตายังไม่เคยได้รับเหรียญรางวัลจากกีฬาโอลิมปิก
ประเทศลิทัวเนียในโอลิมปิก
ประเทศลิทัวเนีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1924 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศลิทัวเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ LTU
นับตั้งแต่ประเทศลิทัวเนียส่งนักกีฬาเข้าร่วมการแข่งขันโอลิมปิกครั้งแรก นักกีฬาลิทัวเนียได้รับเหรียญรางวัลรวมทั้งหมด 25 เหรียญ โดยแบ่งเป็น 6 เหรียญทอง 6 เหรียญเงิน และ 13 เหรียญทองแดง
ประเทศลัตเวียในโอลิมปิก
ประเทศลัตเวีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1924 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศลัตเวีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ LAT
นับตั้งแต่ประเทศลัตเวียส่งนักกีฬาเข้าร่วมการแข่งขันโอลิมปิกครั้งแรก นักกีฬาลัตเวียได้รับเหรียญรางวัลรวมทั้งหมด 28 เหรียญ โดยแบ่งเป็น 4 เหรียญทอง 14 เหรียญเงิน และ 10 เหรียญทองแดง
ประเทศคอซอวอในโอลิมปิก
ประเทศคอซอวอ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 2016 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศคอซอวอ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
นับตั้งแต่ประเทศคอซอวอส่งนักกีฬาเข้าร่วมการแข่งขันโอลิมปิกครั้งแรก นักกีฬาคอซอวอได้รับเหรียญรางวัลรวมทั้งหมด 1 เหรียญ โดยแบ่งเป็น 1 เหรียญทอง 0 เหรียญเงิน และ 0 เหรียญทองแดง
ประเทศไซปรัสในโอลิมปิก
ประเทศไซปรัส เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1980 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศไซปรัส คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ CYP
นับตั้งแต่ประเทศไซปรัสส่งนักกีฬาเข้าร่วมการแข่งขันโอลิมปิกครั้งแรก นักกีฬาไซปรัสได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 1 เหรียญเงิน และ 0 เหรียญทองแดง
ดาเลอร์ เมห์นดี
ดาเลอร์ สิงห์ (อักษรโรมัน: Daler Singh; เกิด 18 สิงหาคม ค.ศ.1967) เป็นที่รู้จักกันในชื่อ ดาเลอร์ เมห์นดี (Daler Mehndi) เป็นนักร้องชาวอินเดียที่ช่วยให้ปังกรา (Bhangra) และอินเดียป็อปโด่งดังทั่วโลก
เมห์นดีเกิดที่ปัฏนา, รัฐพิหาร. ในปีค.ศ.1991 เขาได้ก่อตั้งกลุ่มเพลงของเขา และถูกส่งไปแข่งขันที่อัลมาเตอ, ประเทศคาซัคสถานในปีค.ศ.1994
ในอาชีพนักดนตรี.
ทางแมกนาซาวด์ได้เซ็นสัญญาให้เขาเป็นเวลา 3 ปี จากนั้น เมห์นดีจึงทำอัลบั้ม "โบโลตารารา.." โดยขายได้มากกว่า 20 ล้านฉบับ จึงทำให้เขาเป็นดาราดัง, และชนะรางวัลนักร้องชายดีเด่นของช่อง 5 อินเดีย ในปีถัดมา เขาได้ออกอัลบั้มที่สองชื่อว่า "ดาร์ดีรับรับ" (Dardi Rab Rab)
ในปีค.ศ.1997 เขาได้อกอัลบั้มที่สามชื่อว่า "Balle Balle" และได้รางวัลไป 6 อัน ในปีเดียวกัน เขาได้ผลิตและร้องเพลง "Na Na Na Re" ในภาพยนตร์บอลลีวู้ดเรื่อง "มรฤตยูดาตะ" (Mrityudata) พร้อมกับอมิตาภ พัจจัน โดยอัลบั้มเพลงของภาพยนตร์ถูกขายไปกว่า 1.5ล้านฉบับในอินเดีย
ในปีค.ศ.1998 เขาได้เผยแพร่เพลง "ตูนัก ตูนัก ตุน" ด้วยงบประมาณในการทำมิวสิกวิดีโอไป 25 ล้านรูปี , ทำให้ตัวเพลงและวิดีโอประสบความสำเร็จในอินเดีย และจากนั้นจึงโด่งดังไปทั่วโลก. ตัวอัลบั้มได้รับรางวัลอัลบั้มอินเดียป็อปที่ดีที่สุดในงาน Screen Awards ปีค.ศ.1998 .
ความโด่งดังทั่วโลก.
เพลง "ตูนัก ตูนัก ตุน" ของเขาสร้างกระแสในอินเทอร์เน็ต ทางบลิซซาร์ดเอนเตอร์เทนเมนต์ ได้ใส่ท่าเต้นของเพลงนี้ในตัวละครของเกมเวิลด์ ออฟ วอร์คราฟต์. ท่าเต้นนี้ได้ปรากฎในความลับของเกมมีดัล ออฟ ออเนอร์: แอลไลด์แอสซอลต์: สเพียร์เฮด
เขาเข้าร่วมกับพรรคภารตียชนตาในวันที่ 26 เมษายน ค.ศ.2019.
เมห์นดีเป็นน้อยชายของมิกะ สิงห์ (Mika Singh) และชัมเชอร์ สิงห์ (Shamsher Singh)
เขาแต่งงานกับทรันปรีต คาอูร์ (Taranpreet Kaur) และมีลูก 4 คน – กุรดีป เมห์นดี (Gurdeep Mehndi), อจิต คาอูร์ เมห์นดี (Ajit Kaur Mehndi), ปรัพยุต คาอูร์ เมห์นดี (Prabhjot Kaur Mehndi) และระบาบ คาอูร์ เมห์นดี (Rabaab Kaur Mehndi). อจิต คาอูร์ เมห์นดี ลูกสาวของเขาได้แต่งงานกับนวราช ฮันส์ (Navraj Hans) ลูกชายของฮันส์ ราช ฮันส์ (Hans Raj Hans)
ข้อกล่าวหาทางอาญา.
ในปีค.ศ. 2003 เมห์นดีกับอีก 6 คน ถูกต้องสงสัยว่าหลอกนำเงินจากผู้คนโดยสัญญาว่าจะพาไปยังประเทศตะวันตก ในเดือนมีนาคม ค.ศ.2018 เขาถูกตัดสินจำคุก 2 ปีโดยศาลปาเตียลาในข้อหาค้ามนุษย์ แต่ถูกประกันตัวออกมาภายในไม่กี่วันเมห์นดีกล่าวว่าเขาจะสู้คดีต่อที่ศาลชั้นสูง
เอ็นดับเบิลยูเอ เซเวนตีธ แอนนิเวอร์ซารีโชว์
เอ็นดับเบิลยูเอ เซเวนตีธ แอนนิเวอร์ซารีโชว์  เป็นรายการมวยปล้ำอาชีพ ที่จัดในวันที่ 21 ตุลาคม 2018 ในสนาม Tennessee State Fairgrounds Arena เมืองแนชวิลล์, รัฐเทนเนสซี โดยเป็นศึกแรกที่จัดภายใต้ NWA นับตั้งแต่ William Patrick Corgan เข้ามาเป็นเจ้าของ NWA คนใหม่ ศึกนี้ได้ร่วมผลิตกับ โกลเบิลฟอร์ซเอ็นเตอร์เทนเมนต์ (GFW) และสตรีมสดผ่านทาง FITE TV
เอ็นดับเบิลยูเอ 70th แอนนิเวอร์ซารี โชว์
ประเทศบอตสวานาในโอลิมปิก
ประเทศบอตสวานา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1980 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศบอตสวานา คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ BOT
นับตั้งแต่ประเทศบอตสวานาส่งนักกีฬาเข้าร่วมการแข่งขันโอลิมปิกครั้งแรก นักกีฬาบอตสวานาได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 1 เหรียญเงิน และ 0 เหรียญทองแดง
ประเทศบุรุนดีในโอลิมปิก
ประเทศบุรุนดี เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1996 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศบุรุนดี คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ BDI
นับตั้งแต่ประเทศบุรุนดีส่งนักกีฬาเข้าร่วมการแข่งขันโอลิมปิกครั้งแรก นักกีฬาบุรุนดีได้รับเหรียญรางวัลรวมทั้งหมด 2 เหรียญ โดยแบ่งเป็น 1 เหรียญทอง 1 เหรียญเงิน และ 0 เหรียญทองแดง
ประเทศกาบูเวร์ดีในโอลิมปิก